Mureș: Aproape 1.000 de gospodării, din opt localități, fără energie electrică din cauza vremii astăzi, 15:03 Autori: Dragos Suciu , Mediafax Aproape 1.000 de gospodării din 8 localități mureșene au rămas, duminică, fără energie electrică, din cauza vântului puternic și a vremii nefavorabile, mai multe echipaje ale distribuitorului de energie electrică fiind în teren pentru remedierea defecțiunilor, transmite corespondentul MEDIAFAX.  Purtătorul de cuvânt al Inspectoratului pentru Situații de Urgență (ISU) Mureș, maior Cristian Virag, a declarat, corespondentului MEDIAFAX, că, potrivit unei informări primite de la distribuitorul de energie electrică, 960 de gospodării au rămas, duminică, fără curent.